
ΓΝΩΜΟΔΟΤΗΣΗ
Η Επιτροπή Δικαιωμάτων των Γυναικών και Ισότητας των Φύλων καλεί την Επιτροπή Ελέγχου του Προϋπολογισμού, που είναι αρμόδια επί της ουσίας, να συμπεριλάβει στην πρόταση ψηφίσματός της τα ακόλουθα:
<RepeatBlock-Dec>
Α.	λαμβάνοντας υπόψη ότι η ισότητα των φύλων αποτελεί μία από τις θεμελιώδεις αξίες της Ένωσης και ότι η Ένωση έχει δεσμευτεί να προωθεί την ισότητα σε όλες τις δραστηριότητές της, όπως κατοχυρώνεται στο άρθρο 8 της Συνθήκης για τη λειτουργία της Ευρωπαϊκής Ένωσης (ΣΛΕΕ) και θεσπίζεται με αυτόν τον τρόπο η αρχή της ενσωμάτωσης της διάστασης του φύλου·
Β.	λαμβάνοντας υπόψη ότι ο δείκτης ισότητας των φύλων για το 2024 καταδεικνύει ότι τα κράτη μέλη έχουν σημειώσει περιορισμένη πρόοδο, με αύξηση μόνο κατά 0,8· λαμβάνοντας υπόψη ότι σε άλλους τομείς, όπως η υγεία των γυναικών, η πρόοδος έχει παραμείνει στάσιμη· 
Γ. 	λαμβάνοντας υπόψη ότι ο πληθωρισμός θέτει υπό ολοένα και μεγαλύτερη πίεση τον προϋπολογισμό του EIGE και έχει μειώσει την επιχειρησιακή ικανότητά του, με αποτέλεσμα ο οργανισμός να είναι υποστελεχωμένος και να υφίσταται μόνιμη οικονομική πίεση· 
1.	υπενθυμίζει ότι το EIGE ιδρύθηκε με σκοπό να συμβάλει στην προώθηση της ισότητας των φύλων στην Ένωση και να την ενισχύσει μέσω της παροχής ποιοτικής έρευνας και συγκρίσιμων δεδομένων, προκειμένου να βοηθήσει τα θεσμικά όργανα της ΕΕ και τα κράτη μέλη να ενσωματώσουν την ισότητα των φύλων σε όλες τις πολιτικές τους και να καταπολεμήσουν τις διακρίσεις με βάση το φύλο·
2.	επαναλαμβάνει την έκκληση του Κοινοβουλίου για αύξηση της χρηματοδότησης και του προσωπικού για το EIGE, σύμφωνα με τα αυξανόμενα αιτήματα για τεχνική βοήθεια και τις υψηλότερες λειτουργικές δαπάνες·
3.	σημειώνει τη συνεχή εκτέλεση του προϋπολογισμού του EIGE σε ποσοστό 95 % όσον αφορά το πρόγραμμα εργασίας του και την επίτευξη των στόχων στο τροποποιημένο έγγραφο προγραμματισμού 2024-2026, παρά την υποστελέχωση και τις υψηλές μεταφορές πιστώσεων, και ότι το Ευρωπαϊκό Ελεγκτικό Συνέδριο επιβεβαίωσε ότι οι λογαριασμοί του παρέχουν ακριβοδίκαιη εικόνα της δημοσιονομικής του κατάστασης.
</RepeatBlock-Dec>

